ПРОТОКОЛ № 9
от заседание на Комисията за
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  10 декември  2012 г.

Днес, 10 декември 2012 г., понеделник, от 13.00 ч. в сградата на Висшия съдебен съвет се проведе заседание на Комисията за предотвратяване и установяване на конфликт на интереси и взаимодействие с Инспектората към ВСС, в състав: 

			          ПРЕДСЕДАТЕЛ:	НЕЗАБРАВКА СТОЕВА
				         ЧЛЕНОВЕ: 	ВАСИЛ ПЕТРОВ
  			 	КАМЕН СИТНИЛСКИ
ГАЛИНА КАРАГЬОЗОВА
КАЛИН КАЛПАКЧИЕВ	

ОТСЪСТВАЛИ: няма.

При разглеждането на материалите относно взаимодействието с Инспектората към ВСС присъстваха Весела Николова и Моника Малинова – инспектори в Инспектората към ВСС. 

По внесените допълнителни материали и на основание последвалите разисквания по дневния ред

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1. Включва в дневния ред следните допълнителни материали:
1.1. Възражения от ....... – съдия в Районен съд гр. Смолян по Акт за резултатите от извършена от ИВСС планова проверка на Районен съд гр. Смолян.
1.2. Молба от Галя Тодорова Гугушева – зам.административен ръководител на Апелативната специализирана прокуратура за извършване на проверка по сигнал № ПГ-2194-П-103/06.12.2012 г., подаден до Комисията по правни въпроси на НС във връзка с кандидатурата й за съдия в Конституционния съд на РБългария.
1.3. Писмо от председателя на Комисията по правни въпроси на 41-во Народно събрание, с приложени сигнали № КП-2194-П-10/05.12.2012 г. и № ПГ-2194-П-103/06.12.2012 г. 

2. Обединява разглеждането на материалите по т. 6 от дневния ред и внесените допълнителни материали по т. 1.2 и 1.3 от горното решение.

ПО ДНЕВНИЯ РЕД:

І. Взаимодействие с Инспектората към Висшия съдебен съвет:

1. ОТНОСНО: Акт за резултатите от извършена от Инспектората към ВСС планова проверка  на Районен съд гр. Ардино. 

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

ПРИЕМА ЗА СВЕДЕНИЕ Акта за резултатите от извършена от Инспектората към ВСС планова проверка  на Районен съд гр. Ардино.

2. ОТНОСНО: Акт за резултатите от извършена от Инспектората към ВСС планова проверка на Районен съд гр. Момчилград.

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

ПРИЕМА ЗА СВЕДЕНИЕ Акта за резултатите от извършена от Инспектората към ВСС планова проверка  на Районен съд гр. Момчилград.

3. ОТНОСНО: Акт за резултатите от извършена от Инспектората към ВСС проверка в Софийски районен съд по подадени сигнали.

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1. ПРИЕМА ЗА СВЕДЕНИЕ Акта за резултатите от извършена от Инспектората към ВСС планова проверка  на Софийски районен съд.
2. След изтичане на срока за подаване на възражения от съдия ......................... по акта Инспекторатът към ВСС да информира комисията и ВСС за предприетите последващи действия.

4. ОТНОСНО: Становище на Инспектората към ВСС по подаден сигнал вх. № Ж-01-982/26.10.2012 г.

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:
1. ПРИЕМА ЗА СВЕДЕНИЕ Становището на Инспектората към ВСС по подаден сигнал вх. № Ж-01-982/26.10.2012 г. от ............. от гр. Велико Търново.
2. Копие от Становището да се приложи към кадровото досие на ............... – съдия във Велико Търново.

5. ОТНОСНО: Сигнал вх. № 94-00-1105/30.11.2012 г., подаден по електронна поща от ........ от гр. София. 
С оглед резолюцията на представляващия ВСС, съгласно която сигналът е насочен за разглеждане и от Комисията по дисциплинарни производства на ВСС, след извършена справка за решението на тази комисия

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение подаденият от ......... сигнал поради това, че Комисията по дисциплинарни производства със свое решение по протокол № 39/04.12.2012 г. е предприела действия по същия, като го е изпратила  до административния ръководител на Административен съд София град за извършване на проверка, за резултатите от която следва да бъде уведомена в 10-дневен срок.

6. ОТНОСНО: 

6.1. Сигнал вх. № 96-00-254/03.12.2012 г. от Иван Тодоров Груйкин, в качеството му на съпредседател на Сдружение с нестопанска цел Гражданска инициатива Справедливост гр. София, чрез пълномощника си Росен Йеротеев,
 6.2. Молба вх. № 11-04-184/10.12.2012 г. от Галя Гугушева – зам.административен ръководител на АСП за извършване на проверка по приложени: сигнал, подаден до Комисията по правни въпроси към НС № КП-253-03-19/07.12.2012 г., и искане от Иван Тодоров Груйкин, идентично с това, подадено във ВСС под № 96-00-254/03.12.2012 г.
6.3. Писмо вх. № 02-00-030/07.12.2012 г. на председателя на Комисията по правни въпроси към НС с приложени сигнал № КП-253-03-19/07.12.2012 г., идентичен с този, приложен към молбата от Галя Гугушева, и сигнал № КП-2194-П-10/05.12.2012 г.

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1. Въз основа на изложеното в постъпилите материали и след справка за декларираните от Галя Гугушева обстоятелства по Закона за предотвратяване и установяване на конфликт на интереси комисията констатира следното:

По сигнал № КП-2194-П-10/05.12.2012 г.:
След извършена справка в електронния регистър на адвокатите и адвокатските дружества се установи, че синът на Галя Гугушева – Стефан Марков Гугушев е вписан на 13.07.2004 г. като адвокат в Адвокатска колегия гр. Кюстендил, и е съдружник, управител и представляващ на Адвокатско дружество „Гугушев и партньори”, вписано на 23.12.2010 г. в Адвокатска колегия гр. София. 
Съгласно § 1, т. 1 от допълнителната разпоредба на Закона за предотвратяване и установяване на конфликт на интереси /ЗПУКИ/ свързани лица с лице, заемащо публична длъжност, са съпрузите или лицата, които се намират във фактическо съжителство, роднините по права линия, по съребрена линия – до четвърта степен включително, и роднините по сватовство – до втора степен включително, както и физически и юридически лица, с които лицето, заемащо публична длъжност, се намира в икономически или политически зависимости, които пораждат основателни съмнения в неговата безпристрастност и обективност.
По силата на чл. 14 от ЗПУКИ, в редакцията си до 31.03.2009 г., лице, заемащо публична длъжност, подава декларация за частен интерес, в която посочва обстоятелствата, които биха довели до възникване на конфликт на интереси, като:
1. участие в търговски дружества, в органи на управление или контрол на юридически лица с нестопанска цел или на кооперации, както и извършване на дейност като едноличен търговец към датата на избирането или назначаването и 12 месеца преди това;
2. поети задължения към кредитни или финансови институции, както и към други лица, на стойност над 5000 лв., като лицето посочва размера и вида на поетото задължение и данни за своя кредитор;
3. договори с еднолични търговци или юридически лица, които биха се оказали облагодетелствани от актовете или действията на лицето, заемащо публична длъжност;
4. данни за свързани лица, дейността на които би довела до възникване на конфликт на интереси при изпълнение на задълженията на лицето, заемащо публична длъжност;
5. всяка друга информация за частен интерес, която лицето сметне за необходимо да посочи.
След като се запозна с твърденията, изложени в подадения срещу Галя Гугушева сигнал, и с приложените към него материали, комисията констатира следното:
Галя Тодорова Гугушева е подала във Висшия съдебен съвет два броя декларации по чл. 12 от ЗПУКИ – декларация за частен интерес по чл. 12, т. 2 от ЗПУКИ и декларация за настъпила промяна в обстоятелствата по чл. 12, т. 3 от ЗПУКИ.
Декларацията по чл. 12, т. 2 от ЗПУКИ е подадена от г-жа Гугушева през 2009 г. като прокурор в Софийска окръжна прокуратура, в установения със закона срок – 04.02.2009 г. В декларацията не са посочени задължения към кредитни или финансови институции, както и към други лица, на стойност над 5000 лв.; не са посочени свързани с нея лица по смисъла на § 1, т. 1 от допълнителната разпоредба на ЗПУКИ, дейността на които би довела до възникване на конфликт на интереси, не е посочена и друга информация за частен интерес, съобразно разпоредбите на чл. 14 от ЗПУКИ в редакцията му към датата на подаване на декларацията пред ВСС.
Съобразно законовите изисквания по разпоредбата на чл. 14 от ЗПУКИ Галя Тодорова Гугушева не е декларирала пред Висшия съдебен съвет следните обстоятелства, които биха довели до възникване на евентуален конфликт на интереси:
1. Данни за сина й Стефан Марков Гугушев – адвокат в Адвокатска колегия гр. Кюстендил, вписан на 13.07.2004 г., като свързано лице по смисъла на § 1, т. 1 от допълнителната разпоредба към ЗПУКИ.
2. Данни за адвокатско дружество „Гугушев и партньори”, вписано на 23.12.2010 г. в Адвокатска колегия гр. София, в което синът й Стефан Марков Гугушев е съдружник, управител и представляващ.
3. Данни за „Лигъл партнърс” ЕООД, с едноличен собственик на капитала от 05.07.2011 г. Тотка Колева Ахчийска, майка на Галя Гугушева.
„Лигъл партнърс” ЕООД е  едноличен собственик и на следните други търговски дружества: „Аспен Голф Оунърс Асоусиейшън” ЕАД и „Аспен Голф Разлог” ЕООД.
4. Данни за „Викториан пропъртис” ЕООД с едноличен собственик на капитала Тотка Колева Ахчийска, майка на Галя Гугушева.
5. Данни за „Рентхаус” ЕООД с едноличен собственик на капитала Стефан Марков Гугушев, син на Галя Гугушева.
6. Данни за „Гугушев Файнънс енд Акаунтинг” ООД, в което дружествен дял има адвокатско дружество „Гугушев и партнърс” ЕООД.
С декларацията си по чл. 12, т 3 от ЗПУКИ, подадена във ВСС с вх. № 98-00-605/08.12.2010 г., Галя Гугушева декларира настъпила промяна в обстоятелствата - възникнало задължение към „Лигъл партнърс” ЕООД по сключен през 2009 г. договор за заем на стойност 205 362 лв. за закупуване на апартамент на територията на гр. София. Декларацията е постъпила във ВСС на 06.12.2010 г. при съществено просрочие на установения с чл. 15 от ЗПУКИ 7-дневен срок от настъпване на промяната. Не е посочена и точната дата на сключването на договора за заем, по който е възникнало задължението към кредитора.
В декларации, подадени пред Сметната палата по Закона за публичност на имуществото на лица, заемащи висши държавни длъжности, Галя Гугушева сочи задължения на стойност над 5 000 лв., както следва:
В декларация за периода 01.01.2009 – 31.12.2009 г. - задължение в размер на 35 000 евро по договор за заем от 19.06.2009 г. и задължение в размер на 70 000 евро по договор за заем от 29.10.2009 г. с „Лигъл партнърс” ЕООД
В декларация за периода 01.01.2010 – 31.12.2010 г. - задължение в размер на 97 000 евро по договори за заем с „Лигъл партнърс” ЕООД
По сигнал № ПГ-2194-П-103/06.12.2012 г.:
Този сигнал е с първи адресат Инспектората към Висшия съдебен съвет, който има правомощия да извърши проверка по изложените твърдения за нарушаване принципа за случайното разпределение на делата във Върховния административен съд, Върховния касационен съд и Софийския апелативен съд. 
За резултатите от извършената от Инспектората към ВСС проверка относно изложените в сигнала твърдения Комисията за предотвратяване и установяване на конфликт на интереси ще бъде уведомена своевременно, след което ще предприеме действия по направените констатации съобразно правомощията си.
2. За направените констатации да се изпрати отговор до г-жа Искра Фидосова – председател на Комисията по правни въпроси на 41-во Народно събрание и да се сезира Комисията за предотвратяване и установяване на конфликт на интереси.

ІІ. По Закона за предотвратяване и установяване на конфликт на интереси:

7. ОТНОСНО: Декларации по чл. 12 от ЗПУКИ. 

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1. ОТЛАГА произнасянето по декларациите по т. 2 и 3 от приложения списък за допълнителна информация. 
2. ПРИЕМА декларацията по т. 2 от приложения списък като констатира нарушение на разпоредбата на чл. 15 от ЗПУКИ относно срока за нейното подаване. Същата да се включи в списък на неподадените в срок декларации и да се докладва повторно на първото заседание на комисията през м. януари 2013 г. съгласно решението по т. 7 от протокол № 8/03.12.2012 г. на КПУКИВИВСС.
3. Приетата декларация да се публикува в интернет страницата на Висшия съдебен съвет при спазване на Закона за защита на личните данни.

ДОПЪЛНИТЕЛНА ТОЧКА:

8. ОТНОСНО: Възражения от ........ – съдия в Районен съд гр. Смолян по Акт за резултатите от извършена от ИВСС планова проверка на Районен съд гр. Смолян.

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1. Приема за сведение възраженията от ......... – съдия в Районен съд гр. Смолян по Акта за резултати от извършена от ИВСС планова проверка в Районен съд гр. Смолян, поради това, че е налице процедура по чл. 58, ал. 3 от ЗСВ, а именно постъпили възражения пред главния инспектор на Инспектората към ВСС по повод Акта за резултатите от извършена планова проверка на Районен съд гр. Смолян. 
2. Комисията за предотвратяване и установяване на конфликт на интереси и взаимодействия с Инспектората към ВСС да се уведоми за становището на главния инспектор на Инспектората към ВСС по направените от съдия ............ възражения по акта.

9. ОТНОСНО: Обсъждане на насоки за взаимодействие с Инспектората към ВСС в хода на заседанието на комисията

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

В дневния ред за заседанието на комисията на 17 декември 2012 г. като точка първа да се включи преразглеждане на решението на комисията по т. 3 от протокол № 5/12.11.2012 г.

ПРЕДСЕДАТЕЛ НА КОМИСИЯ ЗА
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ: /П/

НЕЗАБРАВКА СТОЕВА